paragraph_text: U tribaljskom zaseoku Stranče otkrivena je starohrvatska nekropola, koja datira od kraja VIII. do XI. stoljeća. Tribalj od 1804. postaje župa Pohođenja Blažene Djevice Elizabeti te se crkva dograđuje, a krajem 19. st. iz tvrtke Ferdinand Stuflesser dobiva glavni oltar i propovjedaonicu, zatim 1902. g. dva bočna oltara iz tirolske radionice Ferdinand Stuflesser, mjesto St. Ulrich, Južni Tirol.